INTERZIS străinilor să deţină terenuri agricole sau 
forestiere în Republica Moldova, potrivit Codului 
funciar aprobat de Parlamentul de la Chişinău 


e qianuarie 2024 Bi W8.941 


Republica Moldova interzice prin lege străinilor să deţină terenuri agricole 


sau forestiere, potrivit Codului funciar aprobat la sfârşitul anului trecut de 


Parlamentul de la Chişinău. 


Dreptul de proprietate asupra terenurilor cu destinaţie agricolă sau din 
fondul forestier nu va putea fi dobândit sau deţinut de cetăţenii străini, 


persoane fizice sau juridice, se menţionează într-un comunicat de presă. 


Conform documentului, în cazul în care cetăţenii străini dobândesc 
terenurile cu destinaţie agricolă sau din fondul forestier prin succesiune, 
hotărâre de judecată sau ipotecă, aceştia vor fi obligaţi să le înstrăineze în 
termen de un an de zile de la dată dobândirii dreptului de proprietate 


asupra terenului. 


Totodată, noul Cod prevede o nouă clasificare a terenurilor cu destinaţie 
agricolă, precum şi conţine reglementări ce ţin de schimbarea modului de 


folosinţă a acestora. Astfel, proprietarii terenurilor cu destinaţie agricolă 


vor putea construi pe aceste terenuri depozite, frigidere destinate păstrării 
produselor agricole, ateliere de reparaţie şi de păstrare a agregatelor 
agricole, ferme zootehnice, obiecte ale infrastructurii şi procesării primare 
a producţiei obţinute, pensiuni agroturistice etc., fără schimbarea 
destinaţiei terenurilor. Aceste lucru va putea fi realizat în baza 
documentaţiei de proiect aprobată, precum şi a autorizaţiei de construcţie, 


eliberate de autoritatea administraţiei publice locale. 


Codul mai prevede interzicerea schimbării destinaţiei terenurilor agricole 
de calitate superioară şi a terenurilor din fondul forestier, rezervațiilor 
istorico-culturale şi naturale, monumentelor istorice şi siturilor 
arheologice, precum şi desfăşurarea în aceste zone a oricăror activităţi 


care contravin destinaţiei acestora. 


Proiectul reglementează şi modalităţile de consolidare a terenurilor 
agricole, precum şi acţiunile întreprinse în cazul în care proprietarii nu au 
perfectat actele de moştenire asupra acestor terenuri şi nu le întreţin, 
acestea fiind lăsate în paragină. Astfel, dacă terenurile agricole nu sunt 
cultivate şi nu sunt întreţinute într-o stare fitosanitară corespunzătoare 
mai mult de doi ani consecutivi, autoritatea publică locală va putea 
administra terenul dat, dispunând arendarea lui, în baza unor condiţii 


bine reglementate. 


Totodată, în noul Cod funciar se regăsesc o serie de prevederi preluate din 
Legea privind reglementarea de stat a regimului proprietăţii funciare, 
cadastrul funciar de stat şi monitoringul funciar, din Legea privind prețul 
normativ şi modul de vânzare-cumpărare a pământului, precum şi din alte 
acte normative din domeniu, care vor fi abrogate la dată intrării în vigoare 
a noului Cod, adică la expirarea a 12 luni de la publicarea acestuia în 
Monitorul Oficial. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 


din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


[Donati ] 


Mulţumim celor care ne-au ajutat până acum! 


Un comentariu 


gigi 
5 ianuarie 2024 la 9:39 


Un lucru foarte bun, dar sa vedem cat vor tine de el, 
presiunile pentru a-si vinde pamanturile vor fi extrem de 
mari. Ca in Romania s-au vandut la greu, doar cine n-a 
vrut n-a cumparat pamant in Romania — sau n-a mituit 
judecatorii, grefierii, notarii si avocatii ca sa-si traga o 
mostenire grasa pe pamanturile altora. 


